സൗദിയില് സന്ദര്ശക വിസക്കാര് കാലാവധി അവസാനിക്കുന്നതിന് മുമ്ബ് തിരിച്ചുപോകണം ജിദ്ദ: സന്ദര്ശക വിസക്കാര് കാലാവധി അവസാനിക്കുന്നതിന് മുമ്ബ് തിരിച്ചുപോകണമെന്ന് സൗദി ജവാസാത്ത് അറിയിച്ചു. കാലാവധി അവസാനിക്കുന്നതിന് മുമ്ബ് നാടുവിടേണ്ടതുണ്ടെന്നും ഇല്ലെങ്കില് മറ്റു നിയമനടപടികള് നേരിടേണ്ടിവരുമെന്നും ട്വിറ്ററില് ഒരു ചോദ്യത്തിന് ഉത്തരമായി ജവാസാത്ത് പ്രതികരിച്ചു. ഇക്കഴിഞ്ഞ വ്യാഴാഴ്ച മുതല് ഫാമിലി സന്ദര്ശക വിസ മൂന്നു മാസത്തേക്ക് പുതുക്കാന് ശ്രമിച്ച പലര്ക്കും രണ്ടാഴ്ചത്തേക്ക് മാത്രമാണ് പുതുക്കിക്കിട്ടിയത്. സൗദിയില് ഒരു വര്ഷം പൂര്ത്തിയാക്കിയവര്ക്കാണ് ഈ രീതിയില് പുതുക്കി ലഭിച്ചത്. രണ്ടാഴ്ചക്കകം നാടുവിടുമെന്ന് ജവാസാത്തിന് ഉറപ്പുനല്കിയ ശേഷമാണ് പുതുക്കാനുള്ള അപേക്ഷ സ്വീകരിച്ചത്. കോവിഡ് മൂലം ഇതുവരെ സന്ദര്ശക വിസ ഒരു വര്ഷം കഴിഞ്ഞവര്ക്കും പുതുക്കി ലഭിച്ചിരുന്നു. ഇത് മൂലം സന്ദര്ശക വിസയില് രണ്ട് വര്ഷത്തോളം രാജ്യത്ത് തങ്ങിയവരുമുണ്ട്. ആറ് മാസത്തെക്കോ ഒരു വര്ഷത്തേക്കൊ സന്ദര്ശക വിസ എടുത്ത് സൗദിയിലെത്തിയവരാണ് ഇവരില് അധിക പേരും. ഇവരുടെ വിസ കാലാവധി കഴിഞ്ഞതിന് ശേഷവും മൂന്ന് മാസം വെച്ച് നിരവധി തവണ പുതുക്കിയിരുന്നു. 100 റിയാല് ഫീസും ഇന്ഷൂറന്സും മാത്രമാണ് ഇതിന് ചിലവ് വന്നിരുന്നത്. ഇത് നിരവധി കുടുംബങ്ങള്ക്ക് അനുഗ്രഹമാകുകയും ചെയ്തിരുന്നു. അതാണ് ഇപ്പോള് നിര്ത്തലാക്കിയത്. ഇനി മുതല് എത്ര കാലത്തേക്കാണോ സന്ദര്ശക വിസ എടുക്കുന്നത് അത്രകാലം മാത്രമേ നില്ക്കാന് സാധിക്കു. നിലവില് സന്ദര്ശക വിസ കിട്ടുന്നത് ആറു മാസമോ ഒരു വര്ഷമോ ആണ്. ഇവയെല്ലാം ഒരു മാസം കഴിയുമ്ബോള് ഓണ്ലൈനില് പുതുക്കുകയും വേണം. സൗദിയില് കോവിഡ് കേസുകള് കുറഞ്ഞതും മിക്ക രാജ്യങ്ങളിലേക്കും വിമാന സര്വീസുകള് ആരംഭിക്കുകയും ചെയ്ത സാഹചര്യത്തിലാണ് പുതിയ തീരുമാനം. ഇപ്പോള് ഇന്ത്യയില് നിന്ന് സൗദിയിലേക്ക് സന്ദര്ശക വിസക്കാര്ക്ക് നേരിട്ട് വരാന് സാധിക്കില്ല എങ്കിലും സൗദി വിലക്ക് ഏര്പ്പെടുത്താത്ത രാജ്യങ്ങള് വഴി 14 ദിവസം താമസിച്ച് നിരവധി കുടുംബങ്ങളാണ് അടുത്ത കാലത്തായി സൗദിയിലെത്തിയത്. സന്ദര്ശക വിസക്ക് അപേക്ഷിച്ച മിക്കവര്ക്കും ഇപ്പോള് വിസ വേഗത്തില് ലഭിക്കുന്നുമുണ്ട്. മുന്കാലങ്ങളില് പലകാരണങ്ങള് കൊണ്ട് അപേക്ഷ തള്ളിയിരുന്നെങ്കിലും ഇപ്പോള് വിസ ഉടന് ലഭിക്കുന്നതും നിരവധി കുടുംബങ്ങള്ക്ക് സൗദിയിലേക്ക് വരാന് അനുഗ്രഹമായിട്ടുണ്ട്.